

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.novembrī Nr.501

(protokols Nr.12, 35.p)

**Par nekustamā īpašuma Pāvila Rozīša iela 5, Liepa, Liepas pagasts, Priekuļu novads, nodošanu atsavināšanai**

Priekuļu novada dome izskata Priekuļu novada pašvaldības izpilddirektora F.Puņeiko ierosinājumu par pašvaldībai piederošā nekustamā īpašuma Pāvila Rozīša iela 5, Liepā, Liepas pagastā, Priekuļu novadā, nodošanu atsavināšanai izsolē.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums Pāvila Rozīša iela 5, Liepa, Liepas pagasts, Priekuļu novads, kadastra numurs 4260 003 0242, kas sastāv no zemes vienības ar kadastra apzīmējumu 4260 003 0242 0,3717 ha kopplatībā un būves – piecstāvu daudzdzīvokļu dzīvojamās mājas. Īpašuma tiesības ar 13.02.2014. lēmumu nostiprinātas Vidzemes rajona tiesas Liepas pagasta zemesgrāmatas nodalījumā Nr.100000530234.
2. Nekustamā īpašuma Pāvila Rozīša iela 5, Liepa, Liepas pagasts, Priekuļu novads, kadastra Nr. 4260 003 0242, nodošana atsavināšanai nav pretrunā pašvaldības interesēm, minēto nekustamo īpašumu nav lietderīgi saglabāt pašvaldības īpašumā, jo tas nav nepieciešams pašvaldības vai tās iestādēm to funkciju nodrošināšanai.
3. Publiskas personas mantas atsavināšanas likuma 5.panta pirmā daļa regulējums nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātas publiskās personas lēmējinstitūcija. Savukārt, saskaņā ar Publiskas personas mantas atsavināšanas likuma 4.panta otro daļu un Ministru kabineta noteikumu Nr.109 ,,Kārtība, kādā atsavināma publiskas personas manta” II nodaļas regulējumam, publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona) kuras valdījumā vai turējumā atrodas publiskas personas manta.
4. Aizliegumi īpašuma atsavināšanai nav konstatēti.
5. 2019.gada 25.novembrī Finanšu komiteja atbalstījusi lēmumaprojektu par īpašuma nodošanu atsavināšanai.

Ņemot vērā iepriekš minēto un pamatojoties uz likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, Publiskas personas mantas atsavināšanas likuma 4.panta pirmo un otro daļu, 5.panta pirmo un piekto daļu un Ministru kabineta noteikumu Nr.109 ,,Kārtība, kādā atsavināma publiskas personas manta” II nodaļas regulējumam, Priekuļu novada domes Finanšu komitejas 2019.gada 25.novembra atzinumu (protokols Nr.12), atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga), PRET –nav, ATTURAS –nav, Priekuļu novada dome **nolemj**:

1. Nodot atsavināšanai izsolē pašvaldības nekustamo īpašumu Pāvila Rozīša iela 5, Liepa, Liepas pagasts, Priekuļu novads, īpašuma kadastra numurs 4260 003 0242, kas sastāv no zemes vienības ar kadastra apzīmējumu 4260 003 0242 0,3717 ha kopplatībā un būves – piecstāvu daudzdzīvokļu dzīvojamās mājas;
2. Pasūtīt nekustamā īpašuma Pāvila Rozīša iela 5, Liepa, Liepas pagasts, Priekuļu novads, īpašuma kadastra numurs 4260 003 0242, novērtējumu;
3. Pēc īpašuma novērtējuma saņemšanas, īpašumam Pāvila Rozīša iela 5, Liepā, Liepas pagastā, Priekuļu novadā, sagatavot izsoles noteikumus;
4. Atbildīgais par lēmuma izpildi Priekuļu novada izpilddirektors F.Puņeiko;

Domes priekšsēdētāja (paraksts) Elīna Stapulone